I 1866 arbejdede Whitehead stadig på ideen, men uden større held. Han havde bestemt sig for en cigarformet metalcylinder, men manglede stadig at løse problemet med at få våbnet, nu omtalt som ''minenshiff'' ("mineskib"), til at bevæge sig i en bestemt dybde. Imidlertid betød den østrigske flådes sejr ved Lissa, at han fik stor opmærksomhed. Søslagets kulmination var admirals Tegetthoffs vædring og sænkning af det italienske panserskib ''[[Re d'Italia (1863)|Re d'Italia]]'', og vædringen blev udført med [[SMS Erzherzog Ferdinand Max (1865)|''Erzherzog Ferdinand Max'']], som Whitehead havde leveret maskineri til. Tegethoff skrev et telegram og takkede Whitehead, og englænderen udnyttede virakken til at få lov til at præsentere sit ''minenschiff'' for den østrigske flåde i december 1866. Problemet med dybdestyringen var stadig ikke løst, og Whitehead blev opfordret til at arbejde videre.<ref>Gray, side 45-50.</ref>
Teknologi